Diari Oficial de la Generalitat Valenciana


Sumari del DOGV 10773, del 13-12-2024 (2024/13293)

ACORD de 19 de novembre de 2024, de les universitats públiques valencianes, pel qual s’aprova la concessió dels V Premis a la Creació de les Universitats Públiques Valencianes.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   10310

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13102

CVE
:   NYFN-B-2279-61155

Data del document
:   10-12-2024

Organisme emissor
:   Universitat Miguel Hernández d'Elx / Universitat de València / Universitat Jaume I de Castelló / Universitat Politècnica de València / Universitat d'Alacant

Tipus de document
:   Acord

Anàlisi jurídica

 Descriptors 

:   * Universitat Miguel Hernández d'Elx
    * Universitat d'Alacant
    * Universitat de València
    * Universitat Jaume I de Castelló
    * Universitat Politècnica de València
    * universitat
    * distinció honorífica

Les universitats públiques valencianes, atés al que disposa l’article 2.2 de la Llei orgànica 2/2023, de 22 de març, del sistema universitari, en el sentit que «són funcions de les universitats: a) L’educació i formació de l’estudiantat a través de la creació, el desenvolupament, la transmissió i l’avaluació crítica del coneixement científic, tecnològic, social, humanístic, artístic i cultural, així com de les capacitats, competències i habilitats inherents a aquest; b) La preparació per a l’exercici d’activitats professionals que exigisquen l’aplicació i actualització de coneixements i mètodes científics, tecnològics, socials, humanístics, culturals i per a la creació artística; c) La generació, el desenvolupament, la difusió, la transferència i l’intercanvi del coneixement i l’aplicabilitat de la investigació en tots els camps científics, tecnològics, socials, humanístics, artístics i culturals; d) La promoció de la innovació a partir del coneixement en els àmbits socials, econòmics, mediambientals, tecnològics i institucionals; e) La contribució al benestar social, al progrés econòmic i a la cohesió de la societat i de l’entorn territorial en què estiguen inserides, així com la promoció de les seues llengües oficials, a través de la formació, la investigació, la transferència i l’intercanvi del coneixement i la cultura de l’emprenedoria, tant individual com col·lectiva, a partir de fórmules societàries convencionals o d’economia social; f) La generació d’espais de creació i difusió de pensament crític; g) La transferència i l’intercanvi del coneixement i de la cultura al conjunt de la societat a través de l’activitat universitària i la formació permanent o al llarg de la vida del conjunt de la ciutadania; h) La formació de la ciutadania a través de la transmissió dels valors i principis democràtics; i) El foment de la participació de la comunitat universitària i de la ciutadania en activitats promogudes per entitats de voluntariat i del tercer sector que estiguen en línia amb els principis i valors del sistema universitari; j) Les altres funcions que se’ls atribuïsquen legalment», assumeixen aquest mandat;

Vist l’acord de 22 de maig de 2024, publicat en el *Diari Oficial de la Generalitat Valenciana*  núm. 9913, de 12 d’agost de 2024, pel qual es convoquen els V Premis a la Creació de les Universitats Públiques Valencianes (PRECREA);

Vist l’acord de les cinc universitats públiques valencianes de 19 de novembre de 2024, pel qual es concedeixen els premis en les diferents categories; s’acorda la publicació de manera conjunta dels guardonats:

Premi Carles Santos d’Arts Escèniques, atorgat per la Universitat de València, a Sol Picó Monllor.

Premi Juana Francés d’Arts Plàstiques i Visuals, atorgat per la Universitat Miguel Hernández d’Elx, a Natividad Navalón Blesa.

Premi José María Yturralde de Disseny i Creativitat Tecnològica, atorgat per la Universitat Politècnica de València, a Gabriel Songel González.

Premi Isabel-Clara Simó de Creació i Traducció Literària, atorgat per la Universitat d’Alacant, a Teresa Broseta Fandos.

Premi Matilde Salvador de Música, atorgat per la Universitat Jaume I de Castelló a Jacaranda.

  

València, 10 de desembre de 2024

M.ª Asunción Amorós Marco

Vicerectora de Cultura, Igualtat i Diversitat de la Universitat Miguel Hernández d'Elx

Ester Alba Pagán

Vicerectora de Cultura i Societat de la Universitat de València

Salomé Cuesta Valera

Vicerectora d'Art, Ciència, Tecnologia i Societat

Catalina Iliescu Gheorghiu

Vicerectora de Cultura, Esports i Extensió Universitària de la Universitat d'Alacant

Carmen Lázaro Guillamón

Vicerectora de Cultura, Llengües i Societat